இந்திய அரசாங்கத்தின் பிரம்மாண்டமான அலுவலகங்களிலும், கட்டிடங்களிலும் இந்தப் பேரணியின் முழக்கங்கள் பட்டு எதிரொலித்தன. கவுரவமான வேலைவாய்ப்பு, நியாயமானக் கூலி, நிலமற்றோருக்கு நிலம், விளைபொருட்களுக்கு ஒன்றரை மடங்கு விலை, விவசாயக் கடன் தள்ளுபடி, விலைவாசியை கட்டுப்படுத்துவது, சமூகப் பாதுகாப்பு, எல்லோருக்கும் கல்வி மற்றும் சுகாதாரம், காண்ட்ராக்ட் மயத்தையும் தனியார்மயத்தையும் ஒழிப்பது, தொழிலாளர் நலச்சட்டங்களை பாதுகாப்பது என இந்திய தொழிலாளி வர்க்கமும், விவசாய வர்க்கமும், தங்களது வாழ்வாதாரத்திற்கான கோரிக்கைகளை முழங்கின.